Sandra Elkasević

Sandra Elkasević (Zagreb, 1990eko ekainaren 21a) kroaziar disko jaurtitzailea da. Historian domina eta titulu gehien jaso dituen emakumezko disko-jaurtitzailea da. Jaiotzez Sandra Perković izena du eta hala ezagutu izan da kirol munduan, 2023an ordea Edis Elkasević entrenatzailearekin ezkondu eta abizena aldatu zuen.

Lau Olinpiar Jokotan hartu du parte eta urrezko bi domina eta brontzezko bat lortu ditu. Zazpi aldiz izan da Europako txapelduna eta birritan mundukoa. Diamante Ligan ere zazpi aldiz izan da garailea.

 Ibilbidea 
Gazte mailako ibilbidea 2009an amaitu zuen Europako eta Munduko txapelketak irabaziz. Hurrengo urtean Europako txapelketa absolutua irabazi zuen eta 2024 artean jokatu diren guztiak irabazi ditu.

2011ko ekainean bi doping probatan positibo eman zuen. Sandra Elkasević berak eman zuen berria, esanez edari energetiko bat edan izanak eman zuela emaitza hori. Kroaziako Federazioak fede txarrik gabeko akatsa zela adierazi zuen. Hala eta guztiz ere 2011n egindako marka guztiak kendu zitzaizkion eta sei hilabetetan lehiatzeko debekua ezarri zitzaion. 

2012ko Londresko Olinpiar Jokoetan egin zuen debut olinpikoa eta urrezko domina eskuratu zuen. Diamante Ligan lehenengo garaipena lortu zuen urte berean. 2017 arteko Liga guztiak irabazi zituen jarraian. 2013an Munduko txapelduna izan zen lehenengo aldiz.

2016ko Rio de Janeiroko Olinpiar Jokoetan berriz izan zen txapeldun olinpikoa. 2017an bigarren aldiz izan zen Munduko txapelduna.

2020ko Tokioko Olinpiar Jokoetan titulurako hautagai nagusia bazen ere laugarren postuan amaitu zuen. 2024ko Parisko Olinpiar Jokoetan brontzezko domina eskuratu zuen.

 Nazioarteko emaitzak 
Olinpiar JokoakUrteaLekuaDominaProba2012Londres Disko-jaurtiketa2016Rio de Janeiro Disko-jaurtiketa2020Tokio 4.aDisko-jaurtiketa2024Paris Disko-jaurtiketaMunduko txapelketakUrteaLekuaDominaProba2013Mosku Disko-jaurtiketa2015Pekin Disko-jaurtiketa2017Londres Disko-jaurtiketa2019Doha Disko-jaurtiketa2022Eugene Disko-jaurtiketaEuropako txapelketakUrteaLekuaDominaProba2010Bartzelona Disko-jaurtiketa2012Helsinki Disko-jaurtiketa2014Zürich Disko-jaurtiketa2016Amsterdam Disko-jaurtiketa2018Berlin Disko-jaurtiketa2022Munich Disko-jaurtiketa2024Erroma Disko-jaurtiketa

 Markak 

 Disko jaurtietan - 71.41 m (Bellinzona, Suitza, 2017)
 Pisu jaurtiketan (indoor) - 16.40 (Split, Kroazia, 2011)
 Pisu jaurtiketan (aire librean) - 16.99 (Rijeka, Kroazia, 2011)

 Erreferentziak 

 Kanpo estekak 

Kategoria:Disko jaurtitzaileak
Kategoria:2012ko Udako Olinpiar Jokoetako atletak
Kategoria:2012ko Udako Olinpiar Jokoetako dominadunak
Kategoria:2016ko Udako Olinpiar Jokoetako atletak
Kategoria:2016ko Udako Olinpiar Jokoetako dominadunak
Kategoria:2020ko Udako Olinpiar Jokoetako atletak
Kategoria:Olinpiar Jokoetako brontzezko dominadunak atletismoan
Kategoria:Zagrebtarrak
Kategoria:Kroaziako atleta olinpikoak
Kategoria:Olinpiar Jokoetako urrezko dominadunak atletismoan
Kategoria:2024ko Udako Olinpiar Jokoetako atletak
Kategoria:2024ko Udako Olinpiar Jokoetako dominadunak